
POZIV ZA SUDJELOVANJE U PROJEKTU „RASTIMO UZ PODRŠKU“

U sklopu projekta „Rastimo uz podršku“ provode se besplatne socijalne usluge rane razvojne podrške namijenjene djeci s teškoćama u razvoju te aktivnosti namijenjene njihovim roditeljima, udomiteljima i skrbnicima. 
Projekt provodi Centar za odgoj i obrazovanje Krapinske Toplice u partnerstvu s Hrvatskom udrugom za ranu intervenciju u djetinjstvu (HURID) i Krapinsko-zagorskom županijom.
Projekt je usmjeren na povećanje dostupnosti i kvalitete stručne podrške djeci i njihovim obiteljima na području Krapinsko-zagorske županije. Tijekom 24 mjeseca trajanja projekta pružit će se ukupno 1.515 socijalnih usluga za najmanje 101 korisnika.

Koje su aktivnosti dostupne?
U okviru projekta korisnicima će, ovisno o njihovim potrebama, biti dostupni različiti oblici stručne pomoći i podrške, uključujući:
· Pružanje rane razvojne podrške
· Pružanje socijalne usluge stručne procjene
· Organiziranje grupa potpore i provođenje edukativnih radionica za djecu s teškoćama u razvoju i njihove roditelje/udomitelje/skrbnike

Tko može sudjelovati?
Pravo sudjelovanja imaju pripadnici ciljnih skupina projekta, među kojima su:
· Djeca s teškoćama u razvoju
· Roditelji/udomitelji/skrbnici (i njihovi bračni ili izvanbračni drugovi) djece i mladih pripadnika ciljnih skupina koji su uključeni u projektne aktivnosti
Za ostvarivanje prava na sudjelovanje potrebno je prilikom prijave priložiti:
Djeca s teškoćama u razvoju: 
1. preslika osobne iskaznice ili putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika 
2. nalaz, rješenje ili mišljenje Zavoda za vještačenje, profesionalnu rehabilitaciju i zapošljavanje osoba s invaliditetom ili potvrda o upisu u Registar osoba s invaliditetom ili potvrda liječnika/mišljenje stručnjaka/druga dokumentacija iz koje je vidljivo da se radi o djetetu s tjelesnim, senzoričkim, komunikacijskim, govorno-jezičnim ili intelektualnim teškoćama

Roditelji/udomitelji/skrbnici (i njihovi bračni ili izvanbračni drugovi) djece i mladih pripadnika ciljnih skupina koji su uključeni u projektne aktivnosti:
1. preslika osobne iskaznice ili putovnice ili dokumenta jednake ili slične vrijednosti iz kojeg je nedvojbeno moguće utvrditi identitet sudionika 
2. rodni list i/ili izvod iz matice rođenih, i/ili vjenčani list, i/ili izvadak iz matice vjenčanih i/ili izjava o izvanbračnoj zajednici/neformalnom životnom partnerstvu i/ili 
rješenje/potvrda Hrvatskog zavoda za socijalni rad iz kojeg je vidljivo da udomiteljska obitelj ili samac pruža uslugu smještaja za pripadnika ciljne skupine (u slučaju udomitelja) i/ili Rješenje Hrvatskog zavoda za socijalni rad o imenovanju skrbnika 


Kako se prijaviti?
Prijave na aktivnosti mogu se izvršiti osobnim dolaskom u Kabinet rane intervencije Centra za odgoj i obrazovanje Krapinske Toplice (Ljudevita Gaja 2, 49 217 Krapinske Toplice) radnim danom od 12.30 do 14.30 sati.

Pozivamo građane da prate najave aktivnosti na mrežnoj stranici Centra za odgoj i obrazovanje Krapinske Toplice –  https://centar-krapinske-toplice-kr.skole.hr/  . 

Za uključivanje u projekt potrebno je dokazati pripadnost jednoj od ciljanih skupina projekta te ispuniti potrebne projektne obrasce. Korisnici će se u projekt uključivati u skladu s uvjetima Poziva i raspoloživim kapacitetima projektnih aktivnosti. Kriterij odabira sudionika redoslijed je zaprimanja prijava sudionika.

Sudjelovanje u svim projektnim aktivnostima za korisnike je u potpunosti besplatno. Aktivnosti i pružene usluge evidentirat će se i dokumentirati u svrhu praćenja provedbe projekta i projektnog izvještavanja.

Projekt je sufinanciran sredstvima Europske unije iz Europskog socijalnog fonda plus u okviru Programa „Učinkoviti ljudski potencijali 2021. – 2027.“ Financijska sredstva za provođenje projekta osigurana su iz Europskog socijalnog fonda plus (85%) i Državnog proračuna Republike Hrvatske (15%). Posrednička su tijela s kojima je potpisan ugovor Ministarstvo rada, mirovinskog sustava, obitelji i socijalne politike i Hrvatski zavod za zapošljavanje. Izneseni stavovi i mišljenja isključivo su autorovi i ne odražavaju nužno službena stajališta navedenih tijela, niti se navedena tijela mogu smatrati odgovornima za njih.

ZAŠTITA OSOBNIH PODATAKA
Osobni podaci prikupljaju se i obrađuju isključivo u svrhu provedbe projekta „Rastimo uz podršku“ sukladno Uredbi (EU) 2016/679 (GDPR), Zakonu o provedbi Opće uredbe o zaštiti podataka (NN 42/18), pravilima Europskog socijalnog fonda plus te drugim važećim propisima Republike Hrvatske.
Za sve dodatne informacije zainteresirani se mogu obratiti na e-adresu intervencija.cookt@gmail.com .

[image: ][image: ][image: ][image: ][image: ]Sadržaj ovog dokumenta isključiva je odgovornost Centra za odgoj i obrazovanje Krapinske Toplice. Izneseni stavovi i mišljenja samo su autorova i ne odražavaju nužno službena stajališta Europske unije ili Europske komisije. Ni Europska unija ni Europska komisija ne mogu se smatrati odgovornima za njih.

